University of Toronto Press

University of Toronto Press (akr. UTP) je akademski nakladnik u kanadskom gradu Torontu odnosno izdavački odsjek Univerziteta u Torontu. Najveća je univerzitetska izdavačka kuća u državi i jedna od najvećih u Sjevernoj Americi. UTP je osnovan 1901. godine i do ranih 2010-ih izdao je preko 6500 knjiga. Njegov stručni odsjek izdaje oko 175 monografija godišnje, a edukacijski oko 25 udžbenika. Glavna stručna područja na koje se UTP fokusira su humanističke i društvene nauke. UTP je izdao neke od najvažnijih kanadskih knjiga odnosno serija knjiga, uključujući The Gutenberg Galaxy, The Bias of Communication, The Vertical Mosaic, Historical Atlas of Canada, Dictionary of Canadian Biography i History of the Book in Canada, a izdavao je i radove brojnih istaknutih autora kao što su Northrop Frye, Robertson Davies, Harold Innis, Marshall McLuhan, Mark Kingwell, Lester Pearson, George Elliott Clarke, Julia Kristeva, Yousuf Karsh, Bernard Lonergan i Umberto Eco. UTP također publicira i naučne časopise od kojih je 19 dostupno online. Od 2004. funkciju predsjednika izdavačke kuće obnaša John Yates. Vanjske veze (en) Službene stranice University of Toronto Pressa Arhivirano 2005-04-18 na Wayback Machine-u